[pic] | EUROPA-KOMMISSIONEN |

Bruxelles, den 1.10.2010

KOM(2010) 530 endelig

Forslag til

EUROPA-PARLAMENTETS OG RÅDETS AFGØRELSE

om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2009/026 NL/Noord Holland og Utrecht hovedgruppe 18 fra Nederlandene)

BEGRUNDELSE

Punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[1] giver mulighed for anvendelse af Den Europæiske Fond for Tilpasning til Globaliseringen (EGF) med et årligt loft på 500 mio. EUR ud over lofterne i den finansielle rammes relevante udgiftsområder.

Betingelserne for EGF-støtte er fastsat i Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[2].

Den 30. december 2009 indgav Nederlandene ansøgning EGF/2009/026 NL/Noord Holland og Utrecht hovedgruppe 18 om økonomisk EGF-støtte som følge af afskedigelser i 79 virksomheder, der er aktive inden for NACE (rev. 2)-hovedgruppe 18 (trykning og reproduktion af indspillede medier)[3] i de to sammenhængende NUTS II-regioner Noord Holland (NL32) og Utrecht (NL31) i Nederlandene.

Denne ansøgning indgår i en pakke på seks indbyrdes forbundne ansøgninger, som alle vedrører afskedigelser i otte forskellige NUTS-II-regioner i Nederlandene inden for virksomheder, der er aktive i den grafiske sektor, hvis aktiviteter er klassificeret under to forskellige NACE (rev. 2)-hovedgrupper, nemlig hovedgruppe 18 (trykning og reproduktion af indspillede medier) og hovedgruppe 58 (forlagsvirksomhed).

Kommissionen har efter en grundig analyse af denne ansøgning i overensstemmelse med artikel 10 i forordning (EF) nr. 1927/2006 konkluderet, at betingelserne for at opnå støtte i henhold til denne forordning er opfyldt.

RESUMÉ AF ANSØGNINGEN OG ANALYSE

Centrale oplysninger

EGF-referencenummer EGF/2009/026

Medlemsstat Nederlandene

Artikel 2 b)

Berørte virksomheder 79

NUTS II-regioner Noord Holland (NL32) og Utrecht (NL31)

NACE (rev. 2)-hovedgruppe 18 (trykning og reproduktion af indspillede medier)

Referenceperiode 1/4/2009 til 29/12/2009

Startdato for de individualiserede tilbud 1/4/2009

Ansøgningsdato 30/12/2009

Afskedigelser i referenceperioden: 720

Afskedigede arbejdstagere, der er tiltænkt støtte 720

Individualiserede tilbud: budget i EUR 3 347 631

EGF-implementeringsomkostninger[4]: budget i EUR 139 485

EGF-implementeringsomkostninger i procent 4,2 %

Samlet budget i EUR 3 487 116

EGF-støtte (65 %) i EUR 2 266 625

1. Ansøgningen blev forelagt Kommissionen den 30. december 2009 og suppleret med yderligere oplysninger i tiden indtil den 6. maj 2010.

2. Ansøgningen opfylder Globaliseringsfondens særlige interventionskriterier i artikel 2, litra b), i forordning (EF) nr. 1927/2006 og blev indgivet inden for den frist på 10 uger, der er fastsat i forordningens artikel 5.

Sammenhængen mellem afskedigelserne og de gennemgribende strukturelle ændringer af verdenshandelsmønstrene som følge af globaliseringen eller den globale finansielle og økonomiske krise

3. For at fastslå, at der er en forbindelse mellem afskedigelserne og den globale finansielle og økonomiske krise, anfører Nederlandene, at den økonomiske krise førte til en væsentlig nedgang i efterspørgslen hos sektoren for trykning og forlagsvirksomhed. Ordrerne fra andre økonomiske sektorer på trykt reklamemateriale, som udgør 35 % af den samlede omsætning i sektoren for trykning og forlagsvirksomhed, faldt med 5,6 % mellem 2008 og 2009 som følge af budgetnedgangen inden for medie- og reklameaktiviteter på grund af den økonomiske krise. Ansøgningen indeholder en række eksempler. Inden for bygge- og anlægssektoren blev budgettet til oplysning og reklame beskåret med 36,8 %, da krisen startede, inden for finanssektoren med 33,3 % og inden for sektoren for forbrugerelektronik med 30,6 %. Dertil kommer, at den økonomiske krise påvirkede efterspørgslen efter forskellige former for trykt mediemateriale negativt: I de første seks måneder af 2009 faldt efterspørgslen efter populære blade med 18,2 %, for aviser med 7,5 %, for gratisomdelte reklameaviser med 16,4 % og for fagtidsskrifter med 16,5 % sammenlignet med samme periode i 2008.

Dokumentation for antallet af afskedigelser og opfyldelse af kriterierne i artikel 2, litra b)

4. Nederlandene indgav ansøgningen i medfør af interventionskriteriet i artikel 2, litra b), i forordning (EF) nr. 1927/2006, som forudsætter mindst 500 afskedigelser over en periode på ni måneder i en virksomhed i samme NACE (rev. 2)-hovedgruppe i én region eller to sammenhængende regioner på NUTS II-niveau i en medlemsstat.

5. Der er ifølge ansøgningen tale om 720 afskedigelser i 79 virksomheder i samme NACE (rev. 2)-hovedgruppe i referenceperioden på ni måneder fra den 1. april 2009 til den 29. december 2009, der alle er beliggende i de to sammenhængende NUTS II-regioner, Noord Holland (NL32) og Utrecht (NL31). Der blev beregnet 62 afskedigelser i overensstemmelse med artikel 2, stk. 2, første led, i forordning (EF) nr. 1927/2006 og 658 afskedigelser i henhold til artikel 2, stk. 2, andet led, i samme forordning.

Redegørelse for afskedigelsernes uforudsigelighed

6. De nederlandske myndigheder fremfører, at den finansielle og økonomiske krise og dens indvirkninger på sektoren ikke kunne forudsiges. I ansøgningen anføres det, at trykke- og forlagsvirksomhed i Nederlandene inden krisen gennemgik en dyr omstruktureringsproces for at kunne forblive teknisk konkurrencedygtig i forhold til virksomheder uden for Unionen, især Tyrkiet, Kina og Indien. Sektoren blev ændret fra at være en efterspørgselsorienteret sektor til at være en udbudsorienteret sektor. Den nuværende krise indebærer en risiko for, at fordelene ved sektorens omfattende investeringer og indsats forsvinder.

Identifikation af de virksomheder, der har gennemført afskedigelser, og de arbejdstagere, der er tiltænkt støtte

7. Ansøgningen vedrører i alt 720 afskedigelser i nedenstående 79 virksomheder, hvoraf alle er tiltænkt støtte:

Virksomheder og antal afskedigelser |

Boom & Van Ketel Grafimedia BV, Haarlem | 7 | Van Tongeren BV, Haarlem | 5 |

Cards & Cards, Haarlem | 2 | Avd Internet Services BV, Heemskerk | 1 |

Crown Specilaity Packaging BV, Hoorn | 10 | Beijlsmit Prepress BV, Purmerend | 3 |

Drij Keizer en Van Straten, Edam | 1 | Beijlsmit Prepress BV, Purmerend | 2 |

Drukkerij Brummelkamp BV, Hoofddorp | 3 | Boekbinderij Meeuwis & Zn BV, Amsterdam Zuidoost | 1 |

Drukkerij Dijkman BV, Diemen | 14 | Drukgoed BV, Amsterdam | 2 |

Drukkerij Excelsior Haarlem BV, Haarlem | 6 | Drukkerij Kwak & Vandaalen & Ronda, Zaandam | 1 |

Drukkerij Mart SpruijtBV, Amsterdam | 5 | Jurriaans Lindebaum Grafimedia BV, Amsterdam Zuidoost | 7 |

Drukkerij Stuba, Wormerveer | 2 | Megaset design BV, Aalsmeer | 9 |

Grafinoord BV, Krommenie | 6 | Multicopy H. Ambachtsheer BV, Hilversum | 2 |

Grafisch Centrum Cornegge BV, Velserbroek | 3 | Noordhoek Offset BV, Aalsmeer | 1 |

Offsetkopie BV, Hoofddorp | 1 | Pantheon Drukkers, Velsen-Noord | 1 |

P. Vlaar & Zonen BV, Krommenie | 8 | Point Seven BV, Nieuw-Vennep | 12 |

Projectcolor BV, Hoofddorp | 2 | Printshop De Koog BV, Purmerend | 1 |

Safe Print BV, Heerhugowaard | 1 | Rosier Grafimedia BV,Grootebroek | 1 |

Speciaal Etserij Schuts BV, Amsterdam | 4 | Central Station BV Thieme Groep, Amersfoort | 6 |

Stadsdrukkerij Amsterdam, Amsterdam | 11 | Drukkerij & Uitg. G. van Dijk BV, Breukelen | 6 |

Drukkerij Uitg. Idema BV, Medemblik, | 4 | Drukkerij De Bunschoter BV, Bunschoten | 1 |

Renro Brinckman BV, Uithoorn | 1 | Drukkerij Grammé, Amersforrt | 1 |

Drukkerij Moria BV, Hilversum | 2 | Drukkeij Wilco BV, Amersfoort | 10 |

Thieme Amsterdam, Amsterdam | 1 | Leeuw Industrie + Diensten BV, Ijsselstein | 7 |

Thieme Print 4U Amsterdam, Amsterdam | 9 | PC Ijsselstein BV Thieme Groep, Ijsselstein | 4 |

Area 48 B.V.I.O, Amsterdam | 1 | Pfaff grafische Bindwerken, Woerden | 4 |

Drukkerij De Beste V.O.F, Amsterdam | 3 | Roto Smeets groep, Utrecht | 234 |

Drukkerij Koenders & Van Steyn BV, Badhoevedorp | 10 | Zeefdruk-Reclame Kunder, Twello | 1 |

Drukkeij Over de Linden/Posthuma BV, Enkhuizen | 24 | Drukkerij Cunera BV, Rhenen | 2 |

Drukkerij Van Den Bogaard Uitgeest BV, Uitgeest | 7 | Verweij Communicasa Groep BV, Mijdrecht | 21 |

Drukkeij Fokker BV, Amsterdam | 4 | Wifac BV, Mijdrecht | 16 |

DSB Bank N.V, Wognum | 1 | Drukkerij USP BV, Utrecht | 7 |

Hollandia Media Groep BV, Heerhugowaard | 6 | Drukkerij Jansen & Van Driel, Groenekan | 6 |

Hollandia Media Productions BV, Heerhugowaard | 7 | Flexpoint BV H/O-Oosterbeek Sport & Prijzen, Bunschoten-Spakenburg | 1 |

Hollandia Print services BV, Heerhugowaard | 5 | Peha label BV, Houten | 24 |

Hollandia Printing BV, Heerhugowaard | 76 | Repro Lageweide BVIO, Utrecht | 5 |

Markus CTP BV, Amsterdam | 5 | Alrec Sign en Display BV, Mijdrecht | 10 |

Multiforms BV, Heerhugowaard | 1 | De Heer J H Riepe H/O De Eeemdal, Soest | 1 |

NB De Burght Zeefdrukkers BV, Zwanenburg | 5 | Handelsonderneming en Binderij De L, Utrecht | 1 |

Printing & Advertising Heerhugowaard BV, Heerhugowaard | 5 | Libertas grafische Communicatie BV, Bunnik | 3 |

Rotatiedrukkerij Voorburgwal BV, Amsterdam | 5 | Lsc Litho Service Combinatie BV, Amersfoort | 1 |

T & M Designgroup BV, Hilversum | 9 | Drukkerij Zaandam (Thiemegroep), Utrecht | 10 |

VOF Perspective, Grootebroek | 12 |

Virksomheder i alt: 79 | Afskedigelser i alt 720 |

8. De arbejdstagere, der er tiltænkt støtte, fordeler sig som følger:

Kategori Antal Procent

Mænd 468 65

Kvinder 252 35

EU-borgere 677 94

Ikke-EU-borgere 43 6

15-24-årige 130 18

25-54-årige 396 55

55-64-årige 180 25

Over 65 år 14 2

Der er 29 arbejdstagere (4 %) med langvarige sundhedsproblemer eller handicap, som er medtaget i ovennævnte kategorier.

9. Fordelingen på faggrupper er som følger:

Kategori Antal Procent

Virksomhedsledere 50 7

Udøvere af liberale erhverv 144 20

Teknikere 151 21

Kontorpersonale 86 12

Service- og salgspersonale 86 12

Anlægs- og maskinoperatører og samlebåndsarbejdere 202 28

10. I overensstemmelse med artikel 7 i forordning (EF) nr. 1927/2006 har Nederlandene bekræftet, at man i Globaliseringsfondens forskellige gennemførelsesfaser, især med hensyn til adgang til den, har ført og fortsat vil føre en politik for ligestilling mellem mænd og kvinder og en politik for ikke-forskelsbehandling.

Beskrivelse af det pågældende geografiske område og de relevante myndigheder og andre interessenter

11. Det pågældende geografiske område er provinserne Noord Holland og Utrecht. Begge provinser hører ind under Randstad, som er den tættest befolkede del af Nederlandene. Noord Holland er allerede berørt af afskedigelser, som er omfattet af ansøgning EGF/2009/024 NL/Noord Holland og Zuid Holland hovedgruppe 58, der vedrører forlagsvirksomhed (NACE (rev. 2)-hovedgruppe 58) inden for den grafiske sektor.

12. De vigtigste involverede myndigheder er socialministeriet og uddannelsesfonden for den grafiske og medierelaterede sektor (A&O Fonds Grafimedia) udpeget af Rådet for høring i den grafiske og medierelaterede sektor. Andre interessenter er instituttet for den kreative industri (GOC), den offentlige organisation med ansvar for godtgørelser (UWV werkbedrijf), UWV-mobilitetscentre i Amsterdam, Zaanstreek og Utrecht/ Flevoland, sammenslutningen af små og mellemstore virksomheder (MKB-ondernemingen), kommunerne i Amsterdam og Utrecht, service point Grafimedia og arbejdsmarkedsorganisationerne: FNV Kiem (fagforening), CNV Media (fagforening), KVGO (arbejdsgiverorganisation) for distriktet Amsterdam og Groot-Noord Holland og NUV (arbejdsgiverorganisation).

Afskedigelsernes forventede virkning på beskæftigelsessituationen på lokalt, regionalt og nationalt plan

13. De nederlandske myndigheder fremfører, at afskedigelserne i den grafiske sektor vil forværre arbejdsløshedssituationen, som allerede er blevet forværret som følge af den økonomiske og finansielle krise. I provinsen Noord Holland, som også er berørt af afskedigelser, der er omfattet af ansøgning EGF/2009/024 NL/Noord Holland og Zuid Holland hovedgruppe 58, steg ledigheden fra 5,7 % i oktober 2008 til 6,5 % i oktober 2009. For Utrecht steg ledigheden fra 3,8 % til 4,7 % i samme periode. Antallet af arbejdssøgende steg med 10,1 % mellem februar 2009 og februar 2010 i Noord Holland, for Utrecht var stigningen på 16,3 % i samme periode. Ansøgeren henviser yderligere til den omstændighed, at der i den grafiske sektor er temmelig mange arbejdstagere i den ældre aldersgruppe, hvor arbejdsløsheden er meget høj i de to berørte provinser.

Den samordnede pakke af individualiserede tilbud, der søges om støtte til, og en opdeling af de anslåede omkostninger, herunder oplysninger om komplementariteten med foranstaltninger, der modtager støtte gennem strukturfondene

14. Der foreslås følgende typer foranstaltninger, som i kombination udgør en samordnet pakke af individualiserede tilbud, der har til formål at reintegrere arbejdstagerne på arbejdsmarkedet. De vil blive tilbudt de afskedigede arbejdstagere gennem et mobilitetscenter kaldet C3, Centrum Creatieve Carrières.

Forberedelser

- Tilmelding og registrering : Det omfatter et indledende interview for at registrere den afskedigede arbejdstager og finde ud af, hvilke foranstaltninger, der er bedst egnet.

- Information og supportfunktion: Det vedrører kollektive møder og en supportfunktion, der skal fremskaffe oplysninger til de afskedigede arbejdstagere om eksisterende foranstaltninger.

Assistance

- Assistance ved jobskift: Det omfatter et individualiseret program med en grundig undersøgelse, etablering af en handlingsplan for karriere og erhvervsuddannelse og en kortvarig mentorordning på den nye arbejdsplads.

- Outplacement: Formålet er at yde aktiv støtte til afskedigede arbejdstagere, når de søger nyt arbejde.

- Kurser i jobsøgning: Det omfatter en analyse af ledige stillinger, støtte til udarbejdelse af et CV og en ansøgning og forberedelse til jobinterview.

- Assistance ved virksomhedsetablering: Formålet er at hjælpe afskedigede arbejdstagere, som ønsker at starte deres egen virksomhed. Det omfatter retlig bistand, hjælp til udarbejdelse af en forretningsplan og bistand i forbindelse med administrative krav.

Uddannelse

- Uddannelse og omskoling: Det omfatter erhvervsuddannelse, uddannelse inden for ledelse og sociale færdigheder og særlig teknisk omskoling for arbejdstagere, hvis tekniske uddannelser er blevet forældet.

- Anerkendelse af tidligere erfaring: Det omfatter evalueringen af den enkelte arbejdstagers tidligere erhvervet viden og erfaring såvel som udpegelsen af områder, hvor der kræves yderligere uddannelse.

15. De EGF-implementeringsomkostninger, der er medtaget i ansøgningen i overensstemmelse med artikel 3 i forordning (EF) nr. 1927/2006, dækker forvaltning og kontrolaktiviteter samt oplysning og reklame.

16. De individualiserede tilbud, der forelægges af de nederlandske myndigheder, er aktive arbejdsmarkedsforanstaltninger, som falder ind under de i artikel 3 i forordning (EF) nr. 1927/2006 fastlagte støtteberettigede foranstaltninger. De nederlandske myndigheder anslår de samlede omkostninger til disse tilbud til 3 347 631,49 EUR og EGF-implementeringsomkostningerne til 139 484,65 (svarer til 4 % af det samlede beløb). Der anmodes om EGF-støtte på i alt 2 266 625 EUR (65 % af de samlede omkostninger).

Foranstaltninger | Anslået antal arbejds-tagere, som er tiltænkt støtte | Anslåede omkostninger pr. arbejdstager, som er tiltænkt støtte (i EUR) | Samlede omkostninger i EUR (EGF og national medfinansiering) |

Individualiserede tilbud (artikel 3, stk. 1, i forordning (EF) nr. 1927/2006) |

1. Forberedelser 1.1. Tilmelding og registrering (intake en registratie) | 720 | 196,12 | 141 209,17 |

1.2. Information og supportfunktion (voorlichting en helpdesk) | 720 | 87,17 | 62 759,63 |

2. Assistance 2.1. Assistance ved jobskift (werk naar werk begeleiding) | 252 | 3 793,98 | 956 082,44 |

2.2. Outplacement | 203 | 4 538,20 | 921 254,39 |

2.3. Kurser i jobsøgning (solicitatietraining) | 216 | 1 437,19 | 310 432,42 |

2.4. Assistance ved virksomhedsetablering (begeleiding eigen onderneming) | 36 | 5 348,25 | 192 537,14 |

3. Uddannelse 3.1. Uddannelse og omskoling (opleiding en omscholing) | 225 | 2 527,81 | 568 756,28 |

3.2. Anerkendelse af tidligere erfaring (erkenning verworven competenties) | 69 | 2 820,29 | 194 600,02 |

Subtotal - individualiserede tilbud | 3 347 631,49 |

EGF-implementeringsomkostninger (artikel 3, stk. 3, i forordning (EF) nr. 1927/2006) |

Forvaltning | 34 871,16 |

Informationstiltag | 34 871,16 |

Kontrolaktiviteter | 69 742,32 |

Subtotal – EGF-implementeringsomkostninger | 139 484,65 |

Samlede omkostninger – anslået | 3 487 116,00 |

EGF-støtte (65 % af de samlede omkostninger) | 2 266 625 |

*Regnestykket går ikke op på grund af afrunding.

17. Nederlandene bekræfter, at de ovennævnte foranstaltninger er supplerende i forhold til de tiltag, som er finansieret af strukturfondene, især en række uddannelsesprojekter under Den Europæiske Socialfond for arbejdstagere i den grafiske sektor, og hvor planlægningen er sammenfaldende med EGF-støttens gennemførelsesperiode. Forvaltningsmyndigheden for Globaliseringsfonden, som også er forvaltningsmyndigheden for Den Europæiske Socialfond, har iværksat de nødvendige kontrolforanstaltninger med henblik på at undgå enhver risiko for dobbelt finansiering.

Datoen/datoerne for iværksættelse eller planlagt iværksættelse af individualiserede tilbud til de berørte arbejdstagere

18. Den 1. april 2009 iværksatte Nederlandene de individualiserede tilbud i den samordnede pakke, som Globaliseringsfonden anmodes om at medfinansiere, for de berørte arbejdstagere. Denne dato markerer således begyndelsen af støtteberettigelsesperioden for enhver EGF-støtte.

Procedurer for høring af arbejdsmarkedets parter

19. Arbejdsmarkedets parter blev hørt gennem fonden for arbejdsmarkedet og uddannelse for den grafiske og medierelaterede sektor (Arbeids & Opleidingsfonds Grafimedia branche), som på baggrund af krisen indvilligede i at oprette et mobilitetscenter for sektoren C3 (Centrum Creatieve Carrières). Formålet med dette mobilitetscenter er at koordinere de forskellige aktive arbejdsmarkedsforanstaltninger i samråd med arbejdsmarkedets parter.

20. De nederlandske myndigheder har bekræftet, at kravene i den nationale lovgivning og EU-lovgivningen vedrørende kollektiv afskedigelse er blevet overholdt.

Oplysninger om foranstaltninger, som er obligatoriske i henhold til national lovgivning eller kollektive aftaler

21. Med hensyn til de kriterier, der er fastsat i artikel 6 i forordning (EF) nr. 1927/2006, kunne de nederlandske myndigheder i deres ansøgning:

- bekræfte, at det finansielle bidrag fra Globaliseringsfonden ikke erstatter foranstaltninger, som det påhviler virksomheder at gennemføre i henhold til national lovgivning eller kollektive aftaler

- dokumentere, at de påtænkte aktioner er støtte til de enkelte arbejdstagere og ikke skal tjene til omlægning af virksomheder eller sektorer

- bekræfte, at ovennævnte støtteberettigede foranstaltninger ikke får støtte fra andre af Fællesskabets finansielle instrumenter.

Forvaltnings- og kontrolsystemer

22. Nederlandene har meddelt Kommissionen, at den finansielle støtte vil blive forvaltet og kontrolleret af de samme organer som dem, der forvalter og kontrollerer Den Europæiske Socialfonds midler i Nederlandene. Agenturet for sociale anliggender og beskæftigelse (Agentschap SZW) vil fungere som mellemled for forvaltningsmyndigheden.

Finansiering

23. På grundlag af ansøgningen fra Nederlandene beløber den foreslåede EGF-støtte til den samordnede pakke af individualiserede tilbud sig til 2 266 625 EUR, hvilket svarer til 65 % af de samlede omkostninger. Kommissionens foreslåede tildelinger fra fonden er baseret på oplysninger fra Nederlandene.

24. Under hensyn til den maksimale støtte fra Globaliseringsfonden i henhold til artikel 10, stk. 1, i forordning (EF) nr. 1927/2006 og mulighederne for omfordeling af bevillinger foreslår Kommissionen at anvende Globaliseringsfonden til at dække hele det ovennævnte beløb, der opføres under udgiftsområde 1a i den finansielle ramme.

25. Efter fratrækning af det foreslåede støttebeløb vil der fortsat være over 25 % af det maksimale årlige beløb, der er øremærket til Globaliseringsfonden, til rådighed til tildelinger i årets sidste fire måneder, jf. artikel 12, stk. 6, i forordning (EF) nr. 1927/2006.

26. Med dette forslag om at anvende Globaliseringsfonden indleder Kommissionen den forenklede trepartsprocedure, jf. punkt 28 i den interinstitutionelle aftale af 17. maj 2006, for at sikre, at budgetmyndighedens to parter er enige i, at det er nødvendigt at anvende fonden, og kan tilslutte sig det beløb, der anmodes om. Kommissionen opfordrer den af budgetmyndighedens to parter, som på rette politiske niveau først når til enighed om udkastet til forslaget om anvendelse af fonden, til at underrette den anden part og Kommissionen om sine hensigter. Hvis den ene af budgetmyndighedens to parter ikke kan give sin tilslutning, indkaldes der til et formelt trepartsmøde.

27. Kommissionen forelægger særskilt en anmodning om overførsel for at få specifikke forpligtelses- og betalingsbevillinger opført på budgettet for 2010, jf. punkt 28 i den interinstitutionelle aftale af 17. maj 2006.

Kilder til betalingsbevillinger

28. Det kan på det nuværende gennemførelsesstade forventes, at de betalingsbevillinger, der er tilgængelige under budgetpost 01.0404 "Rammeprogram for konkurrenceevne og innovation – Iværksætter- og innovationsprogram", ikke vil blive fuldstændigt anvendt i år.

29. Budgetposten omfatter udgifter til gennemførelsen af det finansielle redskab i dette program, hvis hovedformål er at lette adgangen for de små og mellemstore virksomheder til finansiering. Der er en vis forsinkelse mellem overførsler til de forvaltningskonti, som forvaltes af den europæiske investeringsfond, og udbetalingen til modtagerne. Finanskrisen har haft stor betydning for prognoserne for så vidt angår udbetalinger for 2010. Følgelig er metodologien for beregningen af betalingsbevillinger blevet taget op til fornyet undersøgelse under hensyntagen til de forventede udbetalinger for at undgå for store saldi på forvaltningskontiene. Der kan derfor stilles et beløb på 2 266 625 EUR til rådighed til overførsel.

Forslag til

EUROPA-PARLAMENTETS OG RÅDETS AFGØRELSE

om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2009/026 NL/Noord Holland og Utrecht hovedgruppe 18 fra Nederlandene)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[5], særlig punkt 28,

under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[6], særlig artikel 12, stk. 3,

under henvisning til forslag fra Europa-Kommissionen[7] og

ud fra følgende betragtninger:

(1) Den Europæiske Fond for Tilpasning til Globaliseringen blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene på grund af globaliseringen, og at hjælpe dem med at vende tilbage til arbejdsmarkedet.

(2) Globaliseringsfondens anvendelsesområde blev udvidet for ansøgninger indgivet fra den 1. maj 2009, således at det også omfatter støtte til arbejdstagere, der bliver afskediget som en direkte følge af den internationale finansielle og økonomiske krise.

(3) Den interinstitutionelle aftale af 17. maj 2006 giver mulighed for at anvende Globaliseringsfonden inden for et årligt loft på 500 mio. EUR.

(4) Nederlandene indgav den 30. december 2009 en ansøgning om anvendelse af Globaliseringsfonden i forbindelse med afskedigelser i 79 virksomheder, der var aktive inden for NACE (rev. 2)-hovedgruppe 18 (trykning og reproduktion af indspillede medier) i de to sammenhængende NUTS II-regioner Noord Holland (NL32) og Utrecht (NL31), og supplerede denne ansøgning med yderligere oplysninger frem til den 6. maj 2010. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 2 266 625 EUR.

(5) Der bør derfor som følge af Nederlandenes ansøgning ydes støtte fra Globaliseringsfonden —

VEDTAGET DENNE AFGØRELSE:

Artikel 1

Inden for rammerne af Den Europæiske Unions almindelige budget for regnskabsåret 2010 stilles der et beløb til rådighed fra Den Europæiske Fond for Tilpasning til Globaliseringen på 2 266 625 EUR i forpligtelses- og betalingsbevillinger.

Artikel 2

Denne afgørelse offentliggøres i Den Europæiske Unions Tidende.

Udfærdiget i […], den […].

På Europa-Parlamentets vegne På Rådets vegne

Formand Formand

[1] EUT C 139 af 14.6.2006, s. 1.

[2] EUT L 406 af 30.12.2006, s. 1.

[3] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1).

[4] I overensstemmelse med artikel 3, stk. 3, i forordning (EF) nr. 1927/2006.

[5] EUT C 139 af 14.6.2006, s. 1.

[6] EUT L 406 af 30.12.2006, s. 1.

[7] EUT C […] af […], s. […].